29/05/2014 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Requirimento de documentación á comunidade de propietarios do inmoble sito na rúa Amargura, 33 (A Coruña)

En relación co expediente n.º 106/228/2014 de solicitude de axuda á rehabilitación do inmoble sito na rúa Amargura, 33 (A Coruña), intentouse notificar á comunidade de propietarios do devandito inmoble o requirimento da documentación necesaria para continuar a tramitación do citado expediente, resultando infrutuosos os dous intentos de notificación. De acordo co disposto no art.º 59.5 da Lei 30/1992, do 26 de novembro, reguladora do Réxime Xurídico das Administracións Públicas e do Procedemento Administrativo Común e nos termos do establecido no art.º 61 da citada Lei, ante a imposibilidade de practicar a notificación persoal, procédese a publicar o presente anuncio no Boletín Oficial da Provincia e no taboleiro de edictos do Concello da Coruña. Vista a solicitude de axuda económica á rehabilitación para as obras de elementos comúns do edificio sito na rúa Amargura, 33 (A Coruña), e examinada a documentación presentada, obsérvase que, para continuar a tramitación do expediente é necesaria a presentación dos seguintes documentos: - Certificación do acordo da comunidade de propietarios polo que se aproba a realización das obras, o presuposto das mesmas e a presentación da solicitude de subvención. - Declaración xurada sobre o destino e ocupación do inmoble. - Presuposto das obras para as que se solicita subvención. O presuposto presentado deberá ser desglosado, axeitarse nas súas partidas ás bases de prezos de uso común en construcción (definición e cantidade) e constar de medicións e prezos unitarios. De acordo co artigo 31 da Lei 38/2003, de 17 de novembro, Xeral de subvencións, cando o importe do gasto subvencionable supere a cuantía de 50.000 €, o beneficiario deberá solicitar como mínimo tres ofertas de diferentes proveedores. A elección entre as ofertas presentadas realizarase conforme a criterios de eficiencia e economía, debendo xustificarse expresamente a elección cando non se acepte a proposta máis económica. - De conformidade co disposto na disposición transitoria primeira da Lei 8/2013, de 26 de xuño, de rehabilitación, rexeneración e renovación urbana, os propietarios dos edificios que pretendan acollerse a axudas públicas co obxectivo de acometer obras de conservación, accesibilidade universal ou eficiencia enerxética, deberán presentar o informe de avaliación do edificio, que comprende os seguintes documentos: acta de Inspección Técnica do Edificio (segundo o modelo publicado na web do Concello) e certificado de eficiencia enerxética. - Solicitude de alta na base de datos de terceiros do Concello da Coruña debidamente cumprimentada, indicando o número de conta (IBAN) da comunidade de propietarios, asinada polo presidente da comunidade de propietarios e selada pola entidade bancaria correspondente. - Certificados da Axencia Tributaria, da Seguridade Social e da Tesourería do Concello nos que se faga constar que a comunidade de propietarios non ten débedas con ditos organismos ou autorización para a consulta de datos fiscais asinada polo presidente da comunidade de propietarios. - Certificados da Axencia Tributaria, da Seguridade Social e da Tesourería do Concello nos que se faga constar que os propietarios non teñen débedas con ditos organismos ou autorización para a consulta de datos fiscais asinada polos propietarios. - Declaración xurada de que a comunidade de propietarios non se atopa incursa en algunha das causas de prohibición previstas no artigo 13.2 da Lei Xeral de Subvencións asinada polo presidente da comunidade de propietarios. - Declaración xurada dos propietarios de non atoparse incursos en algunha das causas de prohibición previstas no artigo 13.2 da Lei Xeral de Subvencións. Comunícase á comunidade de propietarios do edificio sito na rúa Amargura, 33 (A Coruña) que, segundo o disposto no artigo 71 da Lei de Réxime Xurídico das Administracións Públicas e do Procedemento Administrativo Común, a documentación sinalada deberá presentarse no prazo de dez días a partir do día seguinte á publicación do presente anuncio e indícase que, de non o facer, se lle terá por desistida da súa petición e procederase ao arquivo do expediente. A Coruña, a 19 de mayo de 2014 O ALCALDE, P. D. O TTE. ALCALDE RESPONSABLE DO ÁREA DE MEDIO AMBIENTE, INFRAESTRUTURAS E TERRITORIO Rajni Sidibeh Jans (asinado)